নয়না বন্দ্যোপাধ্যায়
নয়না বন্দ্যোপাধ্যায় হলেন একজন ভারতীয় অভিনেত্রী এবং রাজনীতিবিদ। তিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার বিধায়ক হিসেবে নির্বাচিত হয়েছেন। তরুণ মজুমদারের পথভোলা (১৯৮৬) ছবিতে প্রসেনজিৎ চট্টোপাধ্যায়ের বিপরীতে তার অভিনয় জীবনের সূত্রপাত। সুরের আকাশে (১৯৮৮), আমার তুমি (১৯৮৯), তুফান (১৯৮৯) এইসব বাণিজ্যিক সাফল্য পাওয়া বাংলা ছবিতে অভিনয় করেন তিনি। বাংলা ছবির পাশাপাশি ধারাবাহিকেও অভিনয় করে যান নয়না।